CELEX: 62010CA0138
Language: sk
Date: 2011-09-15 00:00:00
Title: Vec C-138/10: Rozsudok Súdneho dvora (prvá komora) z  15. septembra 2011 (návrh na začatie prejudiciálneho konania, ktorý podal Administrativen sad Sofia-grad — Bulharsko) — DP grup EOOD/Direktor na Agencia Mitnici (Colná únia — Colné vyhlásenie — Prijatie tohto vyhlásenia colným orgánom — Zrušenie už prijatého colného vyhlásenia — Dôsledky na represívne opatrenia)

29.10.2011   
            
            
               SK
            
            
               Úradný vestník Európskej únie
            
            
               C 319/7
            
         Rozsudok Súdneho dvora (prvá komora) z 15. septembra 2011 (návrh na začatie prejudiciálneho konania, ktorý podal Administrativen sad Sofia-grad — Bulharsko) — DP grup EOOD/Direktor na Agencia „Mitnici“
   (Vec C-138/10) (1)
   
   (Colná únia - Colné vyhlásenie - Prijatie tohto vyhlásenia colným orgánom - Zrušenie už prijatého colného vyhlásenia - Dôsledky na represívne opatrenia)
   2011/C 319/10
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Administrativen sad Sofia-grad
   
      Účastníci konania pred vnútroštátnym súdom
   
   
      Žalobkyňa: DP grup EOOD
   
      Žalovaný: Direktor na Agencia „Mitnici“
   
      Predmet veci
   
   Návrh na začatie prejudiciálneho konania — Administrativen sad Sofia-grad — Výklad článku 4 bodu 5, článku 8 ods. 1 prvej zarážky a článkov 62, 63 a 68 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, s. 1; Mim. vyd. 02/004, s. 307) — Prijatie colného vyhlásenia podaného písomne dlžníkom zo strany colného orgánu — Rovnocennosť takéhoto prijatia so správnym rozhodnutím, ktoré podlieha súdnemu preskúmaniu — Predbežné prijatie vyhlásenia až do konečného overenia v ňom uvedených údajov prostredníctvom znaleckého posudku slúžiaceho na určenie kódu colného sadzobníka — Určenie rozsahu kontroly vykonávanej colným orgánom pri tomto overení
   
      Výrok rozsudku
   
   Ustanovenia colného práva Únie sa majú vykladať v tom zmysle, že deklarant nemôže žiadať súd o zrušenie colného vyhlásenia, ktoré vystavil, pokiaľ toto vyhlásenie už bolo prijaté colnými orgánmi. Za podmienok uvedených v článku 66 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva, zmeneného a doplneného nariadením Rady (ES) č. 1791/2006 z 20. novembra 2006, však deklarant uvedené orgány môže požiadať, aby predmetné vyhlásenie zrušili, a to aj po tom, ako prepustili tovar. Na základe vlastného uváženia sú colné orgány s výhradou súdneho preskúmania povinné buď odôvodneným rozhodnutím zamietnuť žiadosť deklaranta, alebo vykonať žiadané zrušenie.
   
      (1)  Ú. v. EÚ C 148, 5.6.2010.